Document ID: 32008R0308

32008R0308
L 092/28
SLUŽBENI LIST EUROPSKE UNIJE
02.04.2008.
UREDBA KOMISIJE (EZ) br. 308/2008
od 2. travnja 2008.
o utvrđivanju, u skladu s Uredbom (EZ) br. 842/2006 Europskog parlamenta i Vijeća, formata koji države članice koriste za obavješćivanje o svojim programima osposobljavanja i certifikacije
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 842/2006 Europskog parlamenta i Vijeća od 17. svibnja 2006. o određenim fluoriranim stakleničkim plinovima (1), a posebno njezin članak 5. stavak 5.,
budući da:
(1)
Format za obavješćivanje trebao bi sadržavati bitne informacije na temelju kojih se može utvrditi vjerodostojnost uvjerenja ili potvrde koji zadovoljavaju minimalne zahtjeve i uvjete za uzajamno priznavanje koje je Komisija utvrdila u skladu s Uredbom (EZ) br. 842/2006.
(2)
Komisija je usvojila minimalne zahtjeve i uvjete za uzajamno priznavanje certifikacije poduzeća i osoblja. Komisija je posebno donijela Uredbu Komisije (EZ) br. 303/2008 od 2. travnja 2008. o utvrđivanju, u skladu s Uredbom (EZ) br. 842/2006 Europskog parlamenta i Vijeća, minimalnih zahtjeva i uvjeta za uzajamno priznavanje certifikacije poduzeća i osoblja u pogledu nepokretne rashladne i klimatizacijske opreme i dizalica topline koji sadrže određene fluorirane stakleničke plinove (2); Uredbu Komisije (EZ) br. 304/2008 od 2. travnja 2008. o utvrđivanju, u skladu s Uredbom (EZ) br. 842/2006 Europskog parlamenta i Vijeća minimalnih zahtjeva i uvjeta za uzajamno priznavanje certifikacije poduzeća i osoblja u pogledu nepokretnih protupožarnih sustava i vatrogasnih aparata koji sadrže određene fluorirane stakleničke plinove (3); Uredbu Komisije (EZ) br. 305/2008 od 2. travnja 2008. o utvrđivanju, u skladu s Uredbom (EZ) br. 842/2006 Europskog parlamenta i Vijeća, minimalnih zahtjeva i uvjeta za uzajamno priznavanje certifikacije osoblja koje prikuplja određene fluorirane stakleničke plinove iz visokonaponskih sklopnih aparata (4); Uredbu Komisije (EZ) br. 306/2008 od 2. travnja 2008. o utvrđivanju, u skladu s Uredbom (EZ) br. 842/2006 Europskog parlamenta i Vijeća, minimalnih zahtjeva i uvjeta za uzajamno priznavanje certifikacije osoblja koje iz opreme prikuplja otapala na bazi određenih fluoriranih stakleničkih plinova (5); kao i Uredbu Komisije (EZ) br. 307/2008 od 2. travnja 2008. o utvrđivanju, u skladu s Uredbom (EZ) br. 842/2006 Europskog parlamenta i Vijeća, minimalnih zahtjeva za programe osposobljavanja i uvjeta za uzajamno priznavanje potvrda o osposobljavanju za osoblje u pogledu klimatizacijskih sustava u određenim motornim vozilima koji sadrže određene fluorirane stakleničke plinove (6).
(3)
Mjere predviđene ovom Uredbom u skladu su s mišljenjem Odbora osnovanog člankom 18. stavkom 1. Uredbe (EZ) br. 2037/2000 Europskog parlamenta i Vijeća (7),
DONIJELA JE OVU UREDBU:
Članak 1.
Za obavješćivanje iz članka 5. stavka 2. Uredbe (EZ) br. 842/2006 države članice upotrebljavaju sljedeće obrasce:
1.
za nepokretnu rashladnu i klimatizacijsku opremu i dizalice topline, obrazac za obavješćivanje naveden u Prilogu I. ovoj Uredbi;
2.
za nepokretne protupožarne sustave i vatrogasne aparate, obrazac za obavješćivanje naveden u Prilogu II. ovoj Uredbi;
3.
za visokonaponske sklopne aparate, obrazac za obavješćivanje naveden u Prilogu III. ovoj Uredbi;
4.
za opremu koja sadrži otapala na bazi fluoriranih stakleničkih plinova, obrazac za obavješćivanje naveden u Prilogu IV. ovoj Uredbi;
5.
za klimatizacijske sustave u motornim vozilima, obrazac za obavješćivanje naveden u Prilogu V. ovoj Uredbi.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 2. travnja 2008.

Labels: 1
20
7
8
9